कांग्रेस के मुख्य प्रवक्ता केके मिश्रा जी की क्षुब्धता को मैं समझ हीं नहीं पाया। मैं समझ नहीं पाया कि माखनलाल चतुर्वेदी राष्ट्रीय पत्रकारिता एवं संचार विश्वविद्यालय के एक शिक्षक के खिलाफ शिकायत करने क्या हासिल करना चाह रहे हैं? बतौर पत्रकार मैं कई बड़े कांग्रेसी नेताओं के संपर्क में हूं लेकिन सारे के सारे संजय जी के खिलाफ की गई शिकायत से आश्चर्यचकित हैं। सवाल भी जेहन में उठ रहे हैं। ये मिश्रा जी का ही किया धरा है या फिर वे कांधे की तरह इस्तेमाल हो रहे हैं। खैर! इसके पीछे जो भी हो, एक विचार को दबाने की ये कांग्रेस की कोशिश ही कही जाएगी। कांग्रेस देश की बड़ी पार्टी है। सबसे पुरानी पार्टी है लेकिन विचारों से उतनी ही दूर होती हुई पार्टी भी नजर आने लगी है। अगर समालोचना सह नहीं सकते तो लोकनीति के लिए राजनीति नहीं हो सकती।